रोज की तरह गुरुद्वारा से लौटे थे; कोई बीमारी नहीं थी..घर पर सिर्फ हेल्पर मौजूद था
TV Serials Choti Sarrdaarni Nilu Kohli Neelu Husband Death कई टीवी सीरियल्स और फिल्मों में काम कर चुकीं एक्ट्रेस नीलू कोहली के पति हरमिंदर सिंह कोहली का निधन हो गया है।
कई टीवी सीरियल्स और फिल्मों में काम कर चुकीं एक्ट्रेस नीलू कोहली के पति हरमिंदर सिंह कोहली का निधन हो गया है। वो पूरी तरह स्वस्थ थे, लेकिन 24 मार्च को गुरुद्वारे से लौटने के बाद बाथरूम गए और वहीं गिर गए।
जब उनका निधन हुआ उस वक्त घर पर सिर्फ उनका हेल्पर मौजूद था। उन्हें तत्काल मेडिकल हेल्प के लिए हॉस्पिटल ले जाया गया लेकिन तब तक काफी देर हो चुकी थी। जानकारी के मुताबिक, हरमिंदर को कोई गंभीर बीमारी नहीं थी। उन्हें बस डायबिटीज की शिकायत थी।
दोपहर की है घटना, रोज की तरह गुरुद्वारा से लौटे थे
नवभारत टाइम्स की रिपोर्ट्स के मुताबिक, नीलू कोहली की दोस्त वंदना अरोड़ा का कहना है कि ये घटना शुक्रवार तकरीबन 1.30 बजे की है। हरमिंदर सुबह गुरुद्वारा गए थे। वहां से लौटने के बाद वो बाथरूम गए और वहीं गिर पड़े।
उस वक्त घर पर सिर्फ हेल्पर मौजूद था जो लंच के लिए खाना बनाने की तैयारी कर रहा था। जब उसने देखा कि हरमिंदर को काफी लेट हो रहा है तो उसने सोचा कि वो कहीं सो तो नहीं गए। फिर वो हरमिंदर को खोजने के लिए उनके बेडरूम गया लेकिन वो वहां भी नहीं दिखे।
बाथरूम में अचेत अवस्था में पड़े थे हरमिंदर
जब हरमिंदर बेडरूम में भी नहीं मिले तो वो हेल्पर उन्हें खोजने के लिए बाथरूम की तरफ बढ़ा। उसने अंदर देखा तो हरमिंदर अचेत अवस्था में पड़े हुए थे। नीलू की दोस्त वंदना ने नवभारत टाइम्स को बताया कि हरमिंदर बिल्कुल हेल्दी थे। वो बिल्कुल चल-फिर रहे थे, हालांकि उन्हें डायबिटीज की शिकायत जरूर थी। सब कुछ बिल्कुल अचानक हो गया।
बेटे के आ जाने के बाद होगा अंतिम संस्कार
नीलू की दोस्त वंदना के मुताबिक, हरमिंदर का अंतिम संस्कार रविवार 26 मार्च को किया जाएगा। अभी उनका बेटा बाहर है, उसके आने के बाद अंतिम संस्कार की प्रक्रिया पूरी की जाएगी।
हिंदी मीडियम और हाउसफुल 2 जैसी फिल्मों में काम कर चुकी हैं नीलू
बता दें कि नीलू कोहली टीवी और फिल्मों की जानी-मानी एक्ट्रेस हैं। वो 1999 में फिल्म दिल क्या करे' में सपोर्टिंग रोल में दिखीं थीं। इसके अलावा पंजाबी सीरियल निम्मो ते विम्मो' में भी काम किया। हिंदी सीरियल 'जय हनुमान' में भी उन्होंने अभिनय किया है।
2022 में वो पीरियड ड्रामा फिल्म जोगी' में दिखी थीं। नीलू कोहली इन सब के अलावा हिंदी मीडियम , हाउसफुल 2 और रन जैसी फिल्मों का भी काम चुकी हैं।
ये खबर भी पढ़ें 
परिणीता और मर्दानी के डायरेक्टर प्रदीप सरकार नहीं रहे:67 साल की उम्र में मुंबई में अंतिम सांस ली, लंबे समय से डायलिसिस पर थे
